Karl Erik Harr

Karl Erik Harr (født 8. mai 1940 i Kvæfjord ved Harstad i Troms) er en norsk maler, tegner, grafiker, illustratør og  kunstskribent. 

Harr vokste opp i Harstad. Han er utdannet ved Statens kunstakademi under Aage Storstein og Per Palle Storm fra 1962 til 1964.  Han har illustrert flere bøker, blant annet av Knut Hamsun, Petter Dass og Erik Bye, men også bøker med egen tekst. Han har også utført flere dekorasjonsoppdrag. Han debuterte på Høstutstillingen i 1967, og har siden hatt en mengde separat- og kollektivutstillinger. Han er også innkjøpt av Nasjonalgalleriet. Harr drev en periode et stort egeneid galleri i sentrum av Harstad.

Helt siden 1960-tallet har Karl Erik Harr vært en av de fremste nyromantiske kunstnere i Norge. Han arbeider i en romantisk realisme med figurative, effektfulle bilder blant annet av nordnorsk natur og folkeliv. Retningen oppstod i løpet av 1960-årene. Gjennom 1960-, -70- og -80-årene arrangerte Harr, sammen med blant andre Bjørn Fjell, Arne Paus og Odd Nerdrum, en serie utstillinger under tittelen «Romantikk og realisme». 

Harr er bosatt i Oslo, men har fra 1978 også hatt tilhold på Kjerringøy ved Bodø hvor han i 2019 åpnet eget museum.

Han er tildelt Petter Dass-medaljen (1985) og Nordprofil-prisen (2001). Han er også æresborger av Harstad by og æresmedlem av Hamsun-selskapet. 

I 2007 ble han utnevnt til ridder av 1. klasse av St. Olavs Orden.

Bøker med egen tekst og illustrasjoner (utvalg) 
 Og ytterst i verden – (1973)
 Skarvene fra Ut-Røst – (1974)
 Nord i fjæra – (1975) 
 Nattlys – (1978)
 Morgen Nordpå  – (1982)
 Porten ved havet – (1983)
 Sirilund – (1986)
 Guds Nordenvind – (1988)
 Malerier fra nord – (1993)
 Der trollbåra bryt – (1993), sammen med Ola Bremnes
 Trollfjell her nord – (1995), sammen med Trygve Hoff
 Den vakreste reisen – (1993)
 Der skræg en fugl – (1994)
 Malerier – (1995)
 Fablenes farkost – (1997)
 Draumkvædet – (1997)
 Nordlandsbåten – (1999)
 Dragsug – (2001)
 Is og ild – (2008)
 Vindkast – selvbiografi, Orkana 2020
 Katta på Kjerringøy – eventyr for barn, Orkana 2021

Diskografi 
Album
 Der trollbåra bryt (1993), med Ola Bremnes
 Trollfjell her nord (1995), med Trygve Hoff
Singler
 Draugen (1993), med Ola Bremnes

Deltar på 
 Birgitte Grimstad: Nordlysun – Birgitte Grimstad synger Geirr Tveitt (1972)
 Erik Bye med Willy Andresen's Orchestra: Blow, Silver Wind (1976)
 Trygve Hoff: Rækved og lørveblues (1980)
 Kari Bremnes: Mitt ville hjerte (1987)
 Trygve Hoff: Snart gryr en dag (1988)
 Halvdan Sivertsen: Førr ei dame (1989)
 Trygve Hoff: Lån mæ no'n tima (1993)
 Ola Bremnes & Bodø Domkor: Vær hilset! (1995)
 Edvard Ruud: Båra ho bryter så vide... Viser og stubbar frå Nordland og Troms (2008)
 Trygve Hoff: De beste (2014)
 Fotefar & Julie Alapnes: Flygande kråka får alltid nåkka (2017)

Offentlige utsmykningsoppdrag (utvalg) 
 Den Nationale Scene
 Bergen rådhus
 Lakselv kirke
 Hurtigruteskipet Nordkapp (1996) 
 Petter Dass-kapellet på Træna (1997)
 Fridtjof Nansen-klassen fregatter

Karl Erik Harr er en eldre bror til bildekunstnerne Jan og Eva Harr.

Referanser

Litteratur

Eksterne lenker 

 Galleri Lofotens Hus, Henningsvær, har mange arbeider av Karl Erik Harr
 Bilder av Karl Erik Harr i Galleri Elsa

Norske malere
Norske tegnere
Norske grafikere
Norske illustratører
Vinnere av kulturdepartementets barnebokpriser
Personer fra Kvæfjord kommune
Personer fra Harstad kommune
St. Olavs Orden
Fødsler i 1940